Kollektiv trafik - ny linjefordeling mellem regioner og kommuner 
Sagsfremstilling 
9.      Kollektiv trafik - ny linjefordeling mellem regioner og kommuner  
                                                                                                                        Åbent 
Sagsnr.: 326-2014-103203     J.nr.: 13.05.16            Beth Clausen.: 326-2014-350504 
  
[adresse] 
Der er vedtaget en ny trafiklov, der betyder, at der skal ske en tilpasning i linjefordelingen i den kollektive trafik 
mellem Region og kommuner. Dette indebærer, at linjer, der betjener flere kommuner og har en regional betjening, 
skal finansieres af Regionen, og at linjer, der betjener kommuner, og som ikke har den samme grad af regional 
betjening, skal finansieres af kommunerne. 
  
På baggrund heraf fremsendte Movia et forslag til ændret linjefordeling til kommunernes behandling i eftersommeren 
2014. 
Kommunalbestyrelsen vedtog den 22. august 2014 at anbefale de foreslåede ændringer i linjefordelingen mellem 
Region/kommuner og kommuner/kommuner. 
  
Movia fremsender nu forslag om, at alle kommuner tilslutter sig en 3-årig indfasning af de økonomiske konsekvenser 
ved ændringerne. 
Der har fra et tidligt tidspunkt i processen været enighed i såvel de administrative grupper som i den politiske 
styregruppe om, at det vil være hensigtsmæssigt at indfase de økonomiske konsekvenser for kommunerne og 
regionerne over en periode på 3 år i 2016, 2017 og 2018. Den politiske styregruppe har bekræftet denne enighed 
på møde den 22. oktober 2014.  
Movias bestyrelse vedtog den 9. oktober 2014 et forslag til vedtægtsændring, hvor den treårige indfasning indgår. 
En sådan gradvis indfasning er en fravigelse fra lovens generelle finansieringsmodel og kræver derfor ifølge § 3 i lov 
om trafikselskaber, at alle kommuner og regioner er enige om at gennemføre fravigelsen. Det er derfor vigtigt, at alle 
kommuner og begge regionsråd godkender forslaget. 
For Kalundborg Kommune er ændringen beregnet til en reduceret udgift på 0,3 mio. kr. på årsplan, der efter 
forslaget indfases med 0,1 mio. kr. i 2016, 0,2 mio. kr. i 2017 og 0,3 mio. kr. fra 2018. 
  
BEHANDLING 
Direktion, Økonomiudvalg og Kommunalbestyrelse. 
  
INDSTILLING 
Teknik- og udviklingsdirektøren indstiller, at Kalundborg Kommune tilslutter sig den 3-årige indfasning. 
  
ØKONOMISKE KONSEKVENSER 
En reduktion af budgettet til Kollektiv Trafik med 0,1 mio. kr. i 2016, 0,2 mio. kr. i 2017 og 0,3 mio. kr. i 2018 og 
fremover. Såfremt der opnås fuld tilslutning til forslaget, indarbejdes reduktionerne i budget 2016-2019. Opnås der 
ikke fuld enighed, indarbejdes reduktionen fuldt ud fra 2016. 
Direktionens møde den 11. november 2014: 
Direktionen vedtog at anbefale teknik- og udviklingsdirektørens indstilling. 
Økonomiudvalgets møde den 19. november 2014: 
Økonomiudvalget vedtog at anbefale Direktionens indstilling. 
  
Bilag 
  
  
Dokumenter fra Movia vedrørende indfasning af ny 
finansieringsmodel-326-2014-103203.pdf 
326-2014-350575 
  
  
  
Kommunalbestyrelsens møde den 26. november 2014: 
Kommunalbestyrelsen vedtog at godkende Økonomiudvalgets indstilling. 
